IVL พุ่งแรง8% นิวไฮรอบ 1 เดือน โบรกฯชี้ต้นทุนน้ำมันลดดันงบฯ Q1/63 สดใสแนะซื้อเป้า 40 บ.
IVL พุ่งแรง8% นิวไฮรอบ 1 เดือน โบรกฯชี้ต้นทุนน้ำมันลดดันงบฯ Q1/63 สดใสแนะซื้อเป้า 40 บ.
IVL พุ่งแรง8% นิวไฮรอบ 1 เดือน โบรกฯชี้ต้นทุนน้ำมันลดดันงบฯ Q1/63 สดใสแนะซื้อเป้า 40 บ.
15 เม.ย. 2563

ผู้สื่อข่าวรายงานว่า บริษัท อินโดรามา เวนเจอร์ส จำกัด (มหาชน) หรือ IVL I ณ เวลา 11.34 น. อยู่ที่ระดับ 27.50 บาท บวก 2.00 บาท หรือ 7.84% ด้วยมูลค่าซื้อขาย 944.13 ล้านบาท ราคาหุ้นนิวไฮในรอบ 1 เดือน โดยนับตั้งแต่หุ้นขึ้นไปทดสอบระดับ 28.00 บาท เมื่อวันที่ 4 มี.ค.63

บล.บีเอ็นพี พาริบาส์ ระบุในบทวิเคราะห์ว่า ในระหว่างที่มีการระบาดของเชื้อไวรัสโควิด-19 และราคาน้ำมันที่ลดลงอย่างมีนัยสำคัญ IVL ยังคาดว่าจะมีปัจจัยเชิงบวกต่อกำไรของบริษัทในไตรมาส 1/63 และจะยังคงได้รับผลเชิงบวกต่อเนื่องไปถึงไตรมาส 2/63 อันเนื่องมาจาก 1) มาร์จิ้นของธุรกิจ PET-PTA เพิ่มขึ้นจากอุปสงค์ที่เพิ่มขึ้นและต้นทุนวัตถุดิบที่ลดลง 2) อัตราการใช้ PET และไฟเบอร์ เพิ่มขึ้นจากความต้องการที่สูงขึ้นของไฟเบอร์ที่มีความสะอาด และ PET
โดยคาดว่าผลประกอบการจากธุรกิจ PET ของ IVL ที่มีอุปสงค์เพิ่มขึ้นนั้นจะช่วยเพิ่ม EBITDA ไปแตะที่ 3-4 ร้อยล้านดอลลาร์สหรัฐ ในครึ่งแรกปี 2563 เพิ่มขึ้นจาก 200 ล้านดอลลาร์สหรัฐจากครึ่งหลังปี 2562 แต่ในขณะเดียวกันยังมีปัจจัยด้านลบในไตรมาส1/2563 จากผลิตภัณฑ์ที่ใช้ก๊าซเป็นฐาน อันเนื่องมาจากราคาน้ำมันในตลาดสหรัฐที่ตกลง โดยให้คำแนะนำ ซื้อ IVL โดยให้ราคาเป้าหมายไว้ที่ 40 บาท
 
บล.แลนด์ แอนด์ เฮ้าส์ ระบุในบทวิเคราะห์วันนี้(15 เม.ย.63) ว่า  IVL แนะนำ “BUY” ราคาเป้าหมาย 35 บาท/หุ้นแข็งแกร่งท่ามกลางวิกฤต COVID-19 จาก Conference call คาดว่าแนวโน้มธุรกิจไตรมาส1/63  ยังแข็งแกร่งท่ามกลางวิกฤต COVID-19 โดยอัตราการใช้กำลังผลิตภาพรวมอยู่ระดับสูงที่ 85-90% ซึ่งสูงขึ้นจาก 81% ในไตรมาสก่อน   ปริมาณขายน่าจะเพิ่มขึ้น +17%เทียบไตรมาสก่อนหน้า เป็น 3.4 ล้านตัน ทั้งจากการทำ M&amp;A (Spindletop) และการเติบโตของธุรกิจเดิมจากความต้องการของผลิตภัณฑ์ PET, สาร Surfactants สำหรับผลิตภัณฑ์เส้นใย Hygiene และ Personal Care ที่เพิ่มขึ้นตามยอดขายของสินค้าจำเป็นที่ขายดีในช่วงนี้ เช่น บรรจุภัณฑ์อาหาร, เครื่องดื่ม, และอุปกรณ์ทางการแพทย์ เป็นต้น
ขณะที่ Spreads ฟื้นตัวในไตรมาส 1/63 จากอุปสงค์ต่อ PET ที่แข็งแกร่งและต้นทุนวัตถุดิบลดลงตามราคาน้ำมันดิบ ทำให้ PET Spread ฟื้นตัว +23% เทียบไตรมาสก่อนหน้า เป็น $135/ton ส่งผลให้ Integrated PET Spread เพิ่มขึ้น +12%เทียบไตรมาสก่อนหน้า จาก $183/ton ในไตรมาสก่อน เป็น $205/ton
อีกทั้งด้วยสภาวะตลาดการเงินที่ไม่แน่นอน IVL ได้เน้นบริหารการเงินที่รัดกุมยิ่งขึ้น โดยใช้ประโยชน์จากอัตราดอกเบี้ยตลาดที่ต่ำทำการกู้เงินระยะยาวมากขึ้น รวมถึงทำ Interest rate swaps (IRS) ได้แก่ : 1) ได้เงินกู้ Ninja Loan จาก ธ. ในญี่ปุ่น 16 แห่ง มูลค่า $255mn เวลา 5 ปี ซึ่งเตรียมไว้สำหรับชำระคืนเงินกู้ที่ถึงกำหนดในปีนี้; 2) Refinance เงินกู้ยืมเดิมโดยเพิ่มผู้กู้รายใหม่เพื่อให้ได้วงเงินสูงขึ้น, ระยะเวลาชำระคืนยาวขึ้น และดอกเบี้ยต่ำลง; 3) ทำ IRS เพื่อ fixed rate อัตราดอกเบี้ยและลดต้นทุนการเงินลง; และ 4) ลดงบ CAPEX ราว $303mn ในปีนี้ โดยเฉพาะการเลื่อนโครงการ Corpus Christi (โรงงาน PTA-PET ที่เท็กซัส สหรัฐฯ) ออกไป เพื่อรักษากระแสเงินสด   ทั้งนี้ ล่าสุด IVL มีฐานะการเงินแข็งแกร่งด้วย Net IBD/E ที่ 1.0x และมีวงเงินจากธนาคารที่ยังไม่ได้เบิกใช้ $1.5bn
คงคำแนะนำ “ซื้อ”คงคำแนะนำ “ซื้อ” ด้วยราคาเป้าหมายตามเดิมที่ 35 บ. จากแนวโน้มธุรกิจแข็งแกร่งตามความต้องการสินค้าบรรจุภัณฑ์ รวมถึงมีการกระจายตัวของธุรกิจที่ดีทั้งผลิตภัณฑ์หลากหลายและฐานที่ตั้งธุรกิจทั่วโลกและคาดกำไรไตรมาส 1/63 แข็งแกร่งกว่ากลุ่มฯ จากปริมาณขาย &amp; Spreads ที่สูงขึ้นและขาดทุนจากสต๊อกต่ำกว่า ทั้งนี้ IVL จะขึ้น XD เพื่อจ่ายเงินปันผลอีก 0.175 บ. ในวันที่ 23 เม.ย. นี้